JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Tuhanded metsapõlengud kõikjal Iisraelis
Valitsuskõnelused lõpusirgel
Jaapan hakkab vahendajaks USA ja Iraani vahel
Egiptuse juhtimisel nädalaid kestnud relvarahukõnelused
katkesid Gazat valitseva Hamasi tõttu.
Nad saatsid üheaegselt Negevisse ja Kesk-Iisraeli kümneid tulepomme.
Kahtlustatakse, et osa Iisraeli eri paigus möllavaist põlenguist
süüdati tahtlikult ja politsei on alustanud
põhjuste väljaselgitamist kriminaalsest aspektist.
Tulekahjude tagajärjel
sattusid kümned iisraellased suitsumürgitusega haiglasse,
hävinesid kümned kodud
ja mitmed tuhanded on pidanud kodudest lahkuma.
Hävinenud on ka sadu hektareid metsa, põlde ja muud põllumaad.
Põlengute levikut kiirendas ja sellele aitas kaasa võimas tuul,
ning suur, 40 kraadini ulatunud kuumus.
Tule kustutamiseks pidi Iisrael paluma abi teistelt riikidelt -
Egiptuselt, Küproselt ja Kreekalt.
Ka Venemaa ja Palestiina omavalitsus
teatasid valmisolekust saata kustutusvahendeid.
Teisipäev, 28. mai, oli päev,
mille õhtuks pidi valitsuse moodustaja Netanyahu
teatama uue koalitsiooni koosseisu.
Valitsuse moodustamine on takerdunud kogu valitsuskõnelusteks
ja koalitsioonilepingu sõlmimiseks mõeldud kuue nädala vältel.
Kuigi Likudi paremkoalitsioon tundus alguses kindel ja tugev olevat,
ei kestnud see lõpumeetriteni.
Enim raskendas seda Israel Beiteinu partei juht Avigdor Lieberman
ja tema nõue saada kaitseministrikoht,
ning teiselt poolt äärmiselt karm vastuseis
ultraortodokside relvateenistusega seotud erivabastustele.
Valitsuse oleks saanud moodustada ka ilma Israel Beiteinu ja Liebermanita
kuid siis poleks see olnud praegust poliitilist olukorda arvestades
eriti teovõimeline.
Saate lindistamise ajal polnud veel selge,
kas Lieberman muudab meelt või tulevad Iisraelis uued valimised.
Poliitikaseaduste ekspertide sõnul oleks Netanyahul võimalik
kõiki poliitilisi manöövreid kasutades veel kaks nädalat lisaaega saada.
Uute valimiste poolt on Knessetis juba üks hääletus toimunud,
nii et president ei saa valitsuse moodustaja rolli kellelegi teisele anda.
Uuteks valimisteks peab Knessetis ka teine lugemine läbi minema.
2020. a sügisel toimuvad USAs taas presidendivalimised.
Riigis on teatud mõttes kaheparteisüsteem,
mistõttu mõlemad parteid vajavad oma kandidaate.
Kandidaadid võistlevad esmalt omavahel partei kandidaadikoha nimel
ja võitja taha koondub seejärel kogu partei.
Praegune president Donald Trump esindab vabariiklaste parteid
ja tema vastaskandidaat tuleb seega demokraatide ridadest.
Üks neist, ka viimastel valimistel rohkelt hääli kogunud Bernie Sanders,
ehmatas rahvast intervjuus NBC telekanalile,
kui temalt küsiti, kas ta kavatseb presidendiks valituks osutumisel
saatkonna Jeruusalemmast tagasi Tel Avivi kolida.
"Kui see oleks ainus tee Iisraeli ja palestiinlaste vahel rahu saavutada,
siis jah, arvan, et peaksime seda tegema.
Ma ei saa veel kindlat vastust anda, kuid ilmselt tuleks seda teha.
Oleme maailma võimsaim rahvas
ja meie ülesanne on püüda ühendada inimesi ja rahvaid,
mistõttu nii Iraani kui Jeruusalemma küsimuses
liigume sammhaaval ja vaatame siis."
Samas kontekstis mainis Sanders, kes on rahvuselt juut, siiski,
et USA on täiesti pühendunud Iisraeli julgeoleku tagamisele.
Saatkonna tagasiviimine Tel Avivi nõuab USA Kongressilt ka uut,
just seda puudutava seaduse loomist, mitte üksnes presidendi otsust.
Iraan ähvardas paari nädala eest president Hassan Rouhani suu läbi,
et jätkab uraani rikastamist piiranguteta ...
Vabandust.
... kui Euroopa Liit Iraani maksuliiklust korda ei tee.
Ähvardus paistab toiminud olevat, sest Saksa liidukantsler Merkel,
Prantsuse president Macron ja Venemaa president Putin
olevat 22. mail peetud telefoninõupidamisel teatanud,
et toetavad majanduskoostööd Iraaniga.
Samas kontekstis tehtud avalduses tõdesid kõik kolm, kui tähtis on,
et Iraan ei jätkaks uraani rikastamist, vaid jätkaks lepingu täitmist.
Iraan teatas juba varem, et taganeb osaliselt lepingust,
määratlemata täpsemalt nii graafikut
kui seda, mis osa nn koostöölepingust taganemine eelkõige puudutab.
Samal ajal kasvavad pidevalt pinged
Pärsia lahel ja Hormuzi väina lähistel.
USA laevastik, mida toetab lennukikandja Abraham Lincoln,
on juba piirkonnas,
et toetada laevade vaba liikumist Hormuzi väina kaudu.
Valitsuskõnelusi pidanud peaminister Netanyahu
ja Iisraeli riigiprokurör Avi Mandelbaum leppisid kokku,
et eeluurimine võimaliku altkäemaksusüüdistuse suhtes
lükkub edasi. Vabandust.
Netanyahu advokaadid nõudsid kogu eeluurimisest loobumist
või vähemalt selle aasta võrra edasilükkamist.
Peaprokuröör nõustus vaid kolmekuulise edasilükkamisega,
nii et järgmine kord käsitletakse teemat oktoobris.
Ukrainas vahetus võim ja presidendiks tõusis veidi üllatavalt
riigi juudi vähemusse kuuluv näitleja ja telekoomik Volodymyr Zelenski.
Teda ja tema parteid toetavad parlamendiliikmed
on koostanud memorandumi, kus on rohkesti allkirju
riigi Tel Avivis asuva saatkonna kolimiseks Jeruusalemma.
Antud projekt on Ukraina parlamendis Verkhovna Radas tihti esile tõusnud,
kuid pöördumisele pole kunagi varem nii suurt toetajaskonda saadud,
kui nüüdse, uusima puhul.
Ametivandeandmisel pidas president Zelensky kõne,
kus ta tõdes muuhulgas,
et Ukraina rahvas peab kaitsma oma riiki nagu Iisrael
ja elama naabritega kõrvuti nagu Šveits.
USA presidendi Jaapani-visiidi ajal tõstatati Jaapani algatusel võimalus,
kus Jaapani peaminister Shinzo Abe
võiks olla vahendajaks USA ja Iraani tülis.
President Trump suhtus algatusse positiivselt
ja avaldas lootust, et peaminister Abe külastaks Teherani võimalikult pea,
enne võimalike uute sanktsioonide kehtestamist.
Meil Soomes on olnud traditsiooniks,
et poliitikud lepivad asjades kokku sauna leiliruumis istudes.
Jaapanis pole saunakultuur veel samal tasemel,
nii et Trump ja peaminister Abe leppisid selles kokku golfiturniiril.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee